NAV 1(5.2)

**Boh vzťahov – konflikty vo vzťahoch**

1. Aktuálna téma!! Veď sa odohráva veľa konfliktov...

Ako definovať slovo konflikt? Je to náraz (stret) záujmov (snáh) viacerých strán, ktoré si odporujú! (medzi kamarátmi, v rodine, v škole, s inými osobami...)

1. Konflikt medzi apoštolmi, ktorý rieši Ježiš:

**33** Tak prišli do Kafarnauma. A keď bol v dome, opýtal sa ich: „O čom ste sa zhovárali cestou?“ **34** Ale oni mlčali, lebo sa cestou medzi sebou hádali, kto z nich je väčší. **35** Sadol si, zavolal Dvanástich a povedal im: „Kto chce byť prvý, nech je posledný zo všetkých a služobník všetkých.“

**Ježiš si želá, aby sme konflikty riešili a pokúšali sa z nich vyťažiť to dobré!**

1. Konflikt je viac-menej normálny jav, veď rozdielnosť ľudí prináša aj rôzne strety. Konflikt je príležitosťou pre rast v sebapoznaní, pre rast smerom k iným. Je v ňom aj riziko, že vznikne deštrukcia, rozbitie vzťahu!!!
2. Sú tu rady, ako riešiť konflikt:

* Uvedom si konflikt: Priznať si, že sa cítiš dotknutý, zlostný, zahanbený, alebo zakusuješ iné nepríjemné pocity. Pýtaj sa sám seba: Má toto niečo spoločné s konfliktom?
* Tiež je potrebné sa opýtať: Prečo prišlo ku konfliktu? Čo chcem dosiahnuť? Ako sa cíti ten druhý? Čo chce dosiahnuť ten druhý? Ako sa snaží ten druhý zabrániť tomu, čo chcem ja?
* Naše nápady: Hľadať tvorivé riešenie konfliktu! Ako by ste obaja naraz mohli dosiahnuť to, čo chcete?
* Náš plán: Realizuj riešenie, ktoré by vás oboch uspokojilo! Správaj sa podľa toho! Nájdite si čas na rozhovor, posilnite svoje kamarátstvo!

1. Existujú konflikty, ktoré sú neriešiteľné bez tretej osoby (rodič, učiteľ, poradca...) alebo sú aj konflikty nevyriešiteľné – pri ktorých sa treba so situáciou postupne vyrovnať!
2. DÚ: Prosiť v modlitbe za ľudí, s ktorými sme v konflikte, aby sme mali schopnosť (ochotu) konflikty riešiť!